Nyomtatás windowsos számítógépre

Debian és Windows megosztott nyomtatás mini-HOGYAN
Előző |  | Következő

# 3. Nyomtatás windowsos számítógépre

## 3.1. Kapcsolódás a Windowshoz

Ábra 2. Hálózati nyomtatás

Az SMB és a CIFS, a Windows fájl- és nyomtatómegosztási protokollja. A Samba szervert használhatod arra, hogy ezekkel a protokollokkal kommunikálj a Windowst futtató számítógépekkel. A CUPS konfigurálása előtt meg kell győződnöd arról, hogy kapcsolódni tudsz a Samba SMB/CIFS kliensével, az smbclient programmal a windowsos számítógéphez (2 Ábra).

Íme egy példa windowsos számítógéppel való kapcsolat létrehozására:

    /usr/bin/smbclient -L rice -U fred

    added interface ip=10.6.7.234 bcast=10.6.7.255 nmask=255.255.255.0
    Got a positive name query response from 10.6.7.8 ( 10.6.7.8 )
    Password: (not shown)

    Sharename  Type  Comment
    PRINTER$   Disk
    INKJET     Printer
    STUFF      Disk
    IPC$       IPC    Remote Inter Process Communication

A bemutatott parancs a "rice" nevű windowsos számítógép azon megosztott erőforrásainak listáját kéri le, melyekhez a "fred" nevű felhasználó hozzáférhet. Ez az "INKJET" elnevezésű nyomtatót jeleníti meg.

Ha a Windows névszolgáltatása nem érhető el, meg kell adnod a windowsos számítógép IP címét az `-I` kapcsoló segítségével:

    /usr/bin/smbclient -I 10.6.7.8 -L rice -N

További információkért az smbclient használatával kapcsolatban olvasd el a Samba dokumentációját.

## 3.2. A CUPS beállítása

Mihelyt rendelkezésre áll egy Windows rendszerről működtetett nyomtató, be lehet állítani a CUPS-t. Első lépésként ellenőrizd a következő paranccsal, hogy a telepített CUPS tartalmazza-e az smb háttérszolgáltatást (backend):

    ls -l /usr/lib/cups/backend/smb

Ha ez a fájl nem létezik, hozd létre a következő paranccsal:

    ln -s `which smbspool` /usr/lib/cups/backend/smb

Egy példa a fent említett nyomtató beállítására:

    /usr/sbin/lpadmin -p RicePrinter -v
    smb://fred:mypass@rice/INKJET -P /root/inkjet.ppd
    /usr/bin/enable RicePrinter
    /usr/sbin/accept RicePrinter
    /usr/sbin/lpadmin -d RicePrinter

Ahogy fent említettem a bash-ban van egy enablenak nevezett belső parancs, így a bash felhasználóknak a teljes elérési utat kell használniuk (/usr/bin/enable) a nyomtatók engedélyezéséhez.

Az "lpadmin" parancs egy megosztott windowsos nyomtatót állít be a felhasználói név, jelszó, netbios név és nyomtató név paraméterként történő megadásával. A fent említett parancsok bővebb magyarázatát olvasd el a 2.3 fejezetben.

Most már készen áll a nyomtató a tesztelésre. Küldj egy fájlt a nyomtatóra az lp paranccsal, utána írva a fájl nevét, vagy nyomtass egy dokumentumot valamelyik alkalmazásból.

Előző | Tartalomjegyzék | Következő
Alapok |  | Linuxos nyomtatók megosztása windowsos számítógépekkel