Hibaelhárítás

Debian és Windows megosztott nyomtatás mini-HOGYAN
Előző |  | Következő

# 5. Hibaelhárítás

## 5.1. Nem lehet elérni a windowsos nyomtatókat

Ha az smbclient CUPS által használt segédprogramja, az smbspool nem tud kapcsolatot létesíteni, hibaüzeneteket ad, amelyek tréfásak ugyan, de nem túl hasznosak. Ilyen üzenetre példa: `Unable to connect to SAMBA host: Success.` A kapcsolódási hibáknak egy másik jele, amikor úgy tűnik, hogy a dokumentumok megrekednek a nyomtatási sorban, ha windowsos nyomtatóra nyomtatunk.

A CUPS naplójának legfrissebb bejegyzéseit a következő paranccsal nézheted meg:

    /usr/bin/tail /var/log/cups/error_log

Ha a `cli_connect() failed...` üzenethez hasonlót látsz, akkor az smbspool nem tatálta meg azt windowsos számítógépet, amihez csatlakozni próbáltunk. Ellenőrizd, hogy jól írtad-e a windowsos számítógép nevét (host name). Ellenőrizd, hogy a windowsos számítógép be van-e kapcsolva, és hogy a hálózati kapcsolata működik-e. Bizonyosodj meg arról, hogy az smbclient segítségével tudsz csatlakozni hozzá a 3.1 fejezetben bemutatott módon.

Ha az `SMB tree connect failed: ERRSRV - ERRinvnetname` üzenethez hasonlót látsz, akkor az smbclient sikeresen kapcsolódott a windowsos számítógéphez, de nem tudta felvenni a kapcsolatot a kért nyomtatóval. Ellenőrizzük az smbclient segítségével a 3.1 fejezetben bemutatottak szerint, hogy helyesen írtad-e a megosztott nyomtató nevét.

## 5.2. Egyéb hibák

Ide tartozik az, ha nem lehet nyomtatni egy helyi nyomtatóra, és ha a nyomtatási feladatok anélkül tűnnek el a nyomtatási sorból, hogy nyomtatásra kerülnének. Esetleg olyan elbizonytalanító hibaüzeneteket is láthatsz, mint például a `Child process 2384 exited with status 32.` üzenet.

A CUPS naplózását "debug" szintre beállítva több üzenetet láthatsz arról, hogy mi történik mielőtt egy nyomtatási feladat hibát jelezve megszűnik.

1. Nyisd meg a CUPS elsődleges konfigurációs fájlját, az `/etc/cups/cupsd.conf` fáljt egy ASCII szövegszerkesztővel.

2. Írd be a "LogLevel warn" sor helyett a "LogLevel debug" sort.

3. Mentsd el a konfigurációs fájlt és lépj ki a szövegszerkesztőből.

4. Indítsd újra a CUPS szervert a következő paranccsal:

       /etc/init.d/cupsys restart

A CUPS naplózását a következő paranccsal követheted nyomon:

    /usr/bin/tail -f /var/log/cups/error_log

Léteznie kell a `Scheduler shutting down due to SIGTERM` sornak. Ez azt jelenti, hogy a CUPS szerver sikeresen leállt.

A nyomtatási feladatot küldd el újra, és keress a kiírt nyomkövetési üzenetek (debug messages) között valami hasznavetőt. A `GNU Ghostscript 7.05: Can't start ijs server 'hpijs'.` egy ilyen hasznos nyomkövetési üzenet. Ez esetben a megoldás a "hpijs" csomag telepítése.

Ha nem tudod meghatározni a hiba okát, a kapott hibaüzenetek kulcsszavaira az Interneten keress rá. Valószínű, hogy valaki már korábban megoldotta a problémát. Meg lehet próbálni a 2.2 fejezetben felsorolt csomagok legújabb verzióra történő frissítését is.

Előző | Tartalomjegyzék | Következő
Linuxos nyomtatók megosztása windowsos számítógépekkel |  | Licenc