Alapok

Debian és Windows megosztott nyomtatás mini-HOGYAN
Előző |  | Következő

# 2. Alapok

## 2.1. Linux nyomtatási komponensek

A legfőbb komponensek, amiket használni fogunk:

- CUPS

  Az Egységes UNIX Nyomtatási Rendszer (Common UNIX Printing System; http://www.cups.org) egy nyomtatási sorkezelő, valamint a nyomtatóhasználatot és adminisztrációt segítő programok gyűjteménye.

- Samba

  A Samba (http://www.samba.org) egy olyan program, amely a Windows fájl- és nyomtatómegosztási protokollok implementálásával lehetővé teszi a nem Windowst futtató számítógépek számára, hogy egy hálózaton windowsos gépként viselkedjenek.

- Nyomtató eszközmeghajtók

  A LinuxPrinting.org (http://www.linuxprinting.org) webhelyen a legtöbb nyomtatóhoz található eszközmeghajtó, itt egy adatbázisban tárolják a Linux alatt használható nyomtatók listáját. A Linux alatt használni kívánt nyomtatók minden típusához le kell tölteni egy eszközmeghajtót. Egy nyomtató eszközmeghajtó egy PPD fájlból és egy szűrő programból áll, PostScript nyomtatók esetén pedig csak egy PPD fájlból.

## 2.2. Szükséges csomagok

Minden szükséges program és programkönyvtár része a szabványos Debian rendszernek. Ezek a csomagok a megszokott Debian csomagkezelőkkel letölthetők és telepíthetők. A következő csomagokra van szükség:

cupsys

  CUPS szerver

cupsys-bsd

  CUPS BSD parancsok

cupsys-client

  CUPS kliens programok

foomatic-bin

  A LinuxPrinting.org nyomtatást segítő programjai

samba

  Samba SMB/CIFS szerver UNIX-hoz

smbclient

  Samba SMB/CIFS klines UNIX-hoz

gs-esp

  ESP Ghostscript ( http://www.cups.org/ghostscript.php)

  Nem érhető el Debian GNU/Linux 3.0 (más néven woody) csomagként, használd a "gs" programot helyette.

a2ps

  GNU A2PS ( http://www.gnu.org/software/a2ps/)

A következő parancsok segítségével telepítheted ezeket a csomagokat:

    apt-get update
    apt-get install cupsys cupsys-bsd cupsys-client foomatic-bin samba smbclient
    gs-esp a2ps

Bizonyos nyomtatókhoz esetleg további csomagok is szükségesek. Például a HP InkJet nyomtatók helyes működéséhez a hpijs csomagot is telepítened kell.

## 2.3. CUPS helyi nyomtató beállítás

Az lpadmin parancsot használd nyomtatók beállításához. Íme egy példa egy lézernyomtató CUPS-al történő beállításához:

    /usr/sbin/lpadmin -p Laser -v parallel:/dev/lp0 -P
    /root/laser.ppd
    /usr/bin/enable Laser
    /usr/sbin/accept Laser
    /usr/sbin/lpadmin -d Laser

Kérlek vedd figyelembe, hogy a bash-ban van egy enable-nak nevezett belső parancs, így a bash felhasználóknak a teljes elérési utat kell használniuk (/usr/bin/enable) a nyomtatók engedélyezéséhez.

Az első parancs egy új nyomtatót hoz létre "Laser" néven, amely az első párhuzamos portra csatlakozik és a `/root/laser.ppd` nevű PPD fájt használja. Ezután engedélyezd a "Laser" nevű nyomtató használatát, és állítsd be, hogy az enable és az accept parancsokkal fogadjon nyomtatási feladatokat. Az utolsó parancs a "Laser" nevű nyomtatót állítja be alapértelmezett nyomtatónak. A nyomtató beállításról részletesebb információk a CUPS dokumentációjában olvashatsz.

## 2.4. Linux nyomtatási alapok

Ábra 1. Helyi nyomtatás

Dokumentumokat a nyomtatási sorba az lpr vagy az lp paranccsal vehetsz fel, a parancs után megadva a fájl nevét. A nyomtatási sort megtekintheted és a nyomtató állapota ellenőrizheted az lpstat -o illetve az lpstat -p parancs használatával. Egy nyomtatási feladat törléséhez a cancel vagy az lprm parancsot használd, megadva utána a feladat azonosítóját.

A CUPS nyomtatási sorkezelő démon neve cupsd. Ez a dokumentumokat először PostScript formátumra, majd pedig a nyomtató saját formátumára konvertálja (1 Ábra). A PostScriptet nem ismerő nyomtatók egy raszteres vagy bittérképes dokumentum formátumot használnak. A raszteres formátum mérete az eredeti PostScript formátumúnál sokkal nagyobb lehet, és elküldése a nyomtatóhoz több időt vesz igénybe.

A szűrők (filters) olyan programok, amelyek a dokumentumokat egyik formátumról egy másikra konvertálják. A CUPS nyomtatási sorkezelő mindent megtesz, hogy az elküldött dokumentumok számára találjon egy megfelelő szűrőt. Ha nincs olyan szűrő telepítve, amellyel a dokumentumot konvertálni lehetne, egy ehhez hasonló hibaüzenettet kapsz: `lpr: unable to print file: client-error-document-format-not-supported.`

Sok alkalmazás nem tartalmaz szűrőket a saját dokumentum formátumaihoz. Ezekkel az alkalmazásokkal készített dokumentumok csak magából az alkalmazásból nyomtathatók ki, hacsak nem mented el a dokumentumot PostScript vagy más szabványos formátumba.

Előző | Tartalomjegyzék | Következő
Bevezetés |  | Nyomtatás windowsos számítógépre